**OPISKELIJA-ATERIOIDEN HINNOITTELU 1.8.2020 ALKAEN**

Opiskelija-aterioiden hinnat ovat muuttuneet ja ne vaihtelevat ravintoloittain.

Linnanmaan ja Aapistien kampuksien ravintoloissa hinnat perustuvat suoraan korkeakouluruokailun hinnoitteluun, jota säätelevät Valtioneuvosto ja Kela. Kontinkankaan kampuksen ravintolassa aterioivat myös toisen asteen opiskelijat, minkä vuoksi hinta ja ateriavalikoima ovat erilaiset.

Aterioiden hinnat perustuvat valtioneuvoston asetuksessa 375/2020 määriteltyihin enimmäishintoihin, joista vähennetään suoraan Kelan ateriatuki korkeakouluopiskelijalle.

**Linnanmaan ja Aapistien kampukset**

Perushintainen lounas opiskelijalle: 3,06 € (Laskentakaava: lounaan hinta 5,00 € - 1,94 € ateriatuki)

Muiden lounaiden hinnat vaihtelevat 4,36-5,71 euron välillä.

Kampuksilla toimivat ravintolat, niiden ruokalistat ja hinnat löytyvät:

Juvenes: <https://www.juvenes.fi/oulu>

Uniresta: <https://www.uniresta.fi/lounasravintolat/opiskelijaravintolat.html>

**Kontinkankaan kampus**

Perushintainen lounas opiskelijalle: 1,00 € (Laskentakaava: kilpailutettu opiskelijahinta – 1,94 € ateriatuki)

Muiden lounaiden hinnat:

* salaattilounas 2,80 €
* erikoisannos 4,36 €
* grilliannos 5,71 €

Kampuksella toimivan ravintola ja ruokalista löytyy:

Alwari: <https://www.amica.fi/ravintolat/ravintolat-kaupungeittain/oulu/alwari/>

**HINNOITTELUN TAUSTAA**

Valtioneuvoston asetus korkeakouluopiskelijoiden ruokailun tukemisen perusteista:

<https://www.finlex.fi/fi/laki/alkup/2020/20200375>

**4 § Avustukseen oikeuttavat ateriat ja niiden enimmäishinnat**

Opiskelija-ateria on ateriakokonaisuus, joka sisältää pääruoan, salaatin, juoman, leivän ja levitteen. Erikoisannos on kalliimmista raaka-aineista valmistettu opiskelija-ateriaa vastaava ateriakokonaisuus. Avustukseen oikeuttavan opiskelija-aterian enimmäishinta on 5 euroa. Erikoisannoksen vähimmäishinta on 6,30 euroa ja enimmäishinta 7,65 euroa. Opiskelijalta ateriasta perittävää hintaa alennetaan ateriakohtaisen avustuksen määrällä.

Kelan ateriatuki: <https://www.kela.fi/ateriatuki>

Kelan ateriatuki on 1,94 €

Alwarin hinta:

<https://www.kela.fi/yhteistyokumppanit-oppilaitokset-ja-opiskelijaravintolat-ateriatuki-hinnoittelu>

Ateriatuen myöntämisen edellytyksenä on, että opiskelija-aterian alentamaton hinta ei saa olla korkeampi kuin se arvonlisäveroton hinta, jonka ravintola perii muilta asiakkailta samanlaisesta ateriakokonaisuudesta. Jos opiskelijaravintolassa ruokailee esimerkiksi toisen asteen opiskelijoita (ammatilliset oppilaitokset ja lukiot), peruskoululaisia ja oppilaitoksen henkilökuntaa, tämä pitää ottaa huomioon kaikkien aterioiden hinnoittelussa.